Սուրբ Հոգու գալու նպատակը զորությունն ու առաջնորդությունն էր, իր օծությամբ ու թարմությամբ մեզ նոր կյանք տալն էր: Օծությունը իշխանությունն ու դերն է ծառայության մեջ, քահանայություն ու թագավորություն: Հին Ուխտում օծվում էին թագավորներն ու քահանաները: Օծվում էին նաև տաճարի ներսը, ամեն անոթներն ու գործիքները: Այս ամենը խոսում է Քրիստոսի եկեղեցու ու դերի մասին: Ամեն օծություն ունի հեղինակություն:Այդ օծությունը շատ կարևոր է յուրաքանչյուրիս կյանքի համար: Այդ օծությունն է, որ մեր կյանքին տալիս է աստվածային հատկություններ: Աստված ուզում է քո կյանքի մեջ միշտ տեսնել իր Հոգու օծությունը: